വാടകക്കെട്ടിടം ഒഴിഞ്ഞുപോകുന്നതിനെച്ചൊല്ലി വാക്കുതര്ക്കം കെട്ടിട ഉടമ വാടകക്കാരെ കുത്തി വാടകകെട്ടിടം ഒഴിഞ്ഞുപോകുന്നതിനെ ചൊല്ലിയുള്ള വാക്ക് തര്ക്കത്തിനിടെ കെട്ടിട ഉടമ വാടകക്കാരായ അതിഥി തൊഴിലാളികളെ കുത്തി പരിക്കേല്പ്പിച്ചു. പെരുമ്ബാവൂര് മൗലൂദ് പുരയിലാണ് സംഭവം. പശ്ചിമബംഗാള് ഖേത്ര മോഹന്പൂര് സ്വദേശികളായ രഞ്ജിത് ദാസ്, മിലന് ദാസ്, രോതന് ദാസ് എന്നിവര്ക്കാണ് കുത്തേറ്റത്. കെട്ടിട ഉടമ കരോത്തുകുടി വീട്ടില് ഹംസ, ഇയാളുടെ മകന് ആഷിഖ് എന്നിവരാണ് പ്രതികള്. സ്ക്രൂ ഡൈവര് ഉപയോഗിച്ചാണ് പ്രതികള് വാടകക്കാരെ കുത്തിയത്. പരിക്കേറ്റവരെ പൊലീസെത്തി നാട്ടുകാരുടെ സഹായത്തോടെ താലൂക്ക് ആശുപത്രിയില് പ്രവേശിപ്പിച്ചു. പ്രതികളില് ഒരാള്ക്കും പരിക്കുണ്ട്. ഇയാള് പൊലീസ് നിരീക്ഷണത്തില് പെരുമ്ബാവൂരിലെ സ്വകാര്യ ആശുപത്രിയില് ചികിത്സയിലാണ്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.